text: To toge strandet ved Snoghøj
  05 december 2013 kl. 16.04
  En fastklemt lastbil spærrer og forhindrer to toge med kurs mod København i at passere den gamle Lillebæltsbro. DSB vil forsøge at få passagerne til København.
  Ved 18-tiden holder to toge fortsat omkring Snoghøj.
  Desuden holder et tog og venter på Fyn med retning mod Jylland.
  Tidligere meldinger gik på at DSB ville forsøge at få passagerne til Fredericia, men seneste melding går nu på, at DSB håber at kunne få passagerne til København i løbet aftenen.
  DSB's pressevagt oplyser ved 18-tiden til TV SYD, at man venter på at BaneDanmark skal besigtige broen.
  Hvis den bliver frigivet til kørsel, vil de to toge fortsætte med kurs mod Sjælland.
  Al øvrig togdrift er indstillet på grund af stormen.
  
  Fra Twitter
  De sidste tog vi har på vej til/fra Jylland, kan ikke komme over Lillebælt i øjeblikket. Broen er spærret, da en lastbil holder fastklemt.
  
  